রাবি সমাজতান্ত্রিক ছাত্রফ্রন্টের নতুন কমিটি : সভাপতি লিটন দাশ, সম্পাদক তারেক
আপডেট : মার্চ, ২৮, ২০১৭, ১১:৩৯ অপরাহ্ণ
জি.এ.মিল্টন, রাবি প্রতিনিধি : বিশ্ববিদ্যালয়ের নৃবিজ্ঞান বিভাগের শিক্ষার্থী লিটন দাসকে সভাপতি ও চারুকলা বিভাগের শিক্ষার্থী আল আমীন প্রধান তারেককে সাধারণ সম্পাদক করে রাজশাহী বিশ্ববিদ্যালয় শাখা সমাজতান্ত্রিক ছাত্রফ্রন্ট এর নতুন কমিটি ঘোষণা করা হয়েছে। মঙ্গলবার সন্ধ্যার দিকে নবীন বরণ ও ত্রয়োদশ কাউন্সিল অনুষ্ঠানে সাবেক সভাপতি সোহরাব হোসেন এ কমিটি ঘোষণা করেন।
কমিটির অন্যান্য সদস্যরা হলেন, সহ-সভাপতি শামসুজ্জোহা সাদিক, সাংগঠনিক সম্পাদক শুভজ্যোতি বিশ্বাস, দপ্তর সম্পাদক রিফাত আরা সালমা সুমি, অর্থ সম্পাদক ফারজানা শারমিন আঁখি, প্রচার ও প্রকাশনা সম্পাদক মুহতাসীম রাফিদ খাঁন তূর্য, পাঠাগার সম্পাদক মুজাহিদ ফারাবী, স্কুল বিষয়ক সম্পাদক হুসাইন আহমেদ মানিক, সহ-সম্পাদক তানভীর ইসলাম। এছাড়াও কমিটির অন্যান্য সদস্যরা হলেন জাহিদ হাসান, অন্তর রায়, শাহরিয়ার ইসলাম।
অনুষ্ঠানে আরও উপস্থিত ছিলেন, বাসদ কেন্দ্রীয় সদস্য কমরেড রাজেকুজ্জামান রতন, ফোকলোর বিভাগের সহকারী অধ্যাপক আমিরুল ইসলাম কনক, ভাস্কর্য ও মৃতশিল্প বিভাগের সহকারী অধ্যাপক কনক কুমার পাঠক, বাসদ রাজশাহী জেলা আহ্বায়ক দেবাশীষ রায়, ছাত্র ফ্রন্টের কেন্দ্রীয় সাংগঠনিক সম্পাদক রাশিব খান প্রমুখ।